**Secret** (kor. 시크릿) on eteläkorealainen yhtye, jonka levy-yhtiönä toimi TS Entertainment. Yhtye on perustettu vuonna 2009 ja se lopetti vuonna 2018. Yhtyeeseen kuuluivat Jieun, Sunhwa, Hyosung ja Hana.

Historia
--------

### 2009–2010: Debyytti, Magic ja Madonna

Secret julkaisi musiikkivideon digitaaliseen debyyttisingleensä "I Want You Back" 13. lokakuuta 2009 ja parin päivän päästä esiintyi ensi kertaa lavalla Mnet-kanavan *M! Countdown* -ohjelmassa. Debyyttinsä jälkeen Secret saavutti suosiota hiottujen laulutaitojen ja lavaesiintymisen vuoksi, sillä yhtye sai ykköspaikan lukuisten nettisivustojen listoilla. Pian yhtye osallistui *God of Study* -TV-sarjan soundtrackiin kappaleellaan nimeltä "Friends" 23. tammikuuta 2010.

Secret julkaisi singlen "Magic" keväällä 2010, joka on yhtyeen minialbumilla *Secret Time*. Albumin julkaisupäivä oli painovirheiden takia viisi päivää myöhässä.*lähde?* Kappaleen "Magic" musiikkivideo ylitti nopeasti miljoonan katsojan rajan eri nettisivustoissa, kuten YouTubessa ja Cyworldissa. Musiikkivideon teaserissa mukana ollut "henkselitanssi" saavutti myös suosiota nettikansalaisten keskuudessa. Secret esitti "Magic" kappaleen ensimmäistä kertaa *M! Countdownissa* huhtikuussa 2010. Virheistä huolimatta, minialbumi sijoittui 5. sijalle Music Bankin K-Chart -listalla.

Secret julkaisi toisen minialbuminsa *Madonna* 12. elokuuta 2010 ja samannimisen musiikkivideon päivää aikaisemmin. Secret esitti kappaleen ensimmäistä kertaa *M! Countdown* -ohjelmassa sen julkaisupäivänä. "Madonna" menestyi paremmin kuin "Magic" ja se sijoittui kärkeen eri musiikkilistoilla, korkeimpana 4. sijalle Music Bankissa.*lähde?*

Secret osallistui Golden Disk Awards -palkintogaalaan 9. joulukuuta 2010 ja voitti Uuden tulokkaan palkinnon.

### 2011–2012: Moving in Secret, debyytti Japanissa ja Poison

Secret julkaisi kolmannen singlensä "Shy Boy" tammikuussa 2011. Yhtye voitti kappaleellaan musiikkipalkinnon *M! Countdownissa* tammikuussa 2011 ensimmäistä kertaa. Secret julkaisi toisen singlealbuminsa *Starlight Moonlight* 1. kesäkuuta 2011. Yhtyeen ensimmäinen japaninkielinen single "Madonna" julkaistiin 3. elokuuta 2011, ja se sijoittui 9. sijalle Oriconin listalla.*lähde?* Secret julkaisi ensimmäisen studioalbuminsa *Moving in Secret* 18. lokakuuta 2011.

Secret julkaisi uudistetun version kappaleesta "Shy Boy" heidän ensimmäiselle japaninkieliselle minialbumilleen *Shy Boy* marraskuussa 2011. Secret julkaisi toisen japaninkielisen singlensä "So Much For Goodbye" helmikuussa 2012. Yhtye piti ensimmäisen konserttinsa "Secret 1st Japan Tour" Japanissa maaliskuussa, yhteensä kolmessa kaupungissa. Secret julkaisi kolmannen japaninkielisen singlensä "Twinkle Twinkle" 13. kesäkuuta. Kappaletta käytettiin loppumusiikkina ohjelmassa *Naruto SD: Rock Lee and his Ninja Pals*. Yhtye julkaisi ensimmäisen japaninkielisen studioalbuminsa *Welcome to Secret Time* 22. elokuuta. Albumi sisälsi myös koreankieliset versiot kappaleista "Madonna" ja "Shy Boy", sekä japaninkieliset versiot kappaleista "Love is Move" ja "Starlight Moonlight".

Syyskuussa, Secret julkaisi koreankielisen singlen "Poison". TS Entertainment kehui kappaleen ainutlaatuisia ominaisuuksia ja uutta tyyliä, joka poikkesi yhtyeen edellisistä suloisista aiheista. Single "Talk That" julkaistiin 4. joulukuuta. Kappale sai yleisesti positiivisia arvosteluja kriitikoilta sen tyylin ja aiheen takia.

Secret joutui auto-onnettomuuteen 11. joulukuuta 2012. Hyoseong, Jieun ja Sunhwa selvisivät muutamalla naarmulla, mutta Hanalla murtui kylkiluita ja hän sai useita mustelmia.

### 2013–2016: Letter from Secret, Gift From Secret ja Secret Summer

Secret jatkoi kappaleen "Talk That" mainontaa useissa musiikkikilpailuissa ilman Hanaa, joka palasi takaisin tammikuun loppupuolella. Yhtye piti ensimmäisen konserttinsa Singaporessa 29. maaliskuuta. Myöhemmin, Secret julkaisi neljännen minialbuminsa *Letter from SECRET*, jonka nimikkokappale "YooHoo" julkaistiin 30. huhtikuuta. Yhtyeen kolmas singlealbumi *Gift from Secret* julkaistiin joulukuussa nimikkokappaleen "I Do I Do" kanssa.

Vuoden 2014 helmikuussa, Secret julkaisi japaninkielisen version heidän koreankielisestä singlestään "I Do I Do". Elokuussa, yhtye julkaisi viidennen minialbuminsa *Secret Summer* nimikkokappaleen "I'm in Love" kanssa.

### 2016–2018

Sunhwan eroaminen yhtyeestä ilmoitettiin 25. syyskuuta 2016. Jieun ilmoitti eroamisestaan 28. helmikuuta 2018. Hyosung oli lakikiistassa TS Entertainmentin kanssa vuonna 2018, jonka seurauksena yksinoikeudellinen sopimus yhtiön kanssa ei enää ollut voimassa.
Hyosung lähti levy-yhtiöstä alkuvuonna 2018 ja yhtye hajosi tämän seurauksena. Hana on yhtyeen ainut jäsen joka jäi TS Entertainmentille muiden jäsenien tehtyä sopimukset muiden yhtiöiden kanssa.

Diskografia
-----------

*Pääartikkeli: Secretin diskografia*
* *Moving in Secret*  (2011)
* *Welcome to Secret Time*  (2012) (japaniksi)

Palkinnot
---------

| Vuosi | Palkintogaala | Kategoria | Tulos | Lähde |
| --- | --- | --- | --- | --- |
| 2010 | Golden Disk Awards | Uusi tulokas | Voitto |  |
| Korean Culture Entertainment Awards | Uuden sukupolven populaarimusiikin laulaja | Voitto |  |
| 2011 | Seoul Music Awards | Bonsang | Voitto |  |
| Asia Model Festival Awards | Suosituin laulaja | Voitto |  |

Lähteet
-------

1. ↑  Secret Confirms Debut Stage allkpop.com. Viitattu 25.10.2015. (englanniksi)
2. ↑  Secret's God of Study track "Friends" allkpop.com. Viitattu 25.10.2015. (englanniksi)
3. ↑  Secret's Magic MV surpasses one million views allkpop.com. Viitattu 25.10.2015. (englanniksi)
4. ↑  Rookie group Secret's new song, "Magic", reached 1 million views in Korea in 5 days *Segye News*. Viitattu 25.10.2015. (koreaksi)
5. ↑  Secret brings the Magic on M! Countdown allkpop.com. Viitattu 25.10.2015. (englanniksi)
6. ↑  Secret releases their new album "Madonna" allkpop.com. Viitattu 25.10.2015. (englanniksi)
7. ↑  SECRET comes back with 'Madonna' on Music Bank allkpop.com. Viitattu 25.10.2015. (englanniksi)
8. 1 2  Winners from the 25th Golden Disk Awards allkpop.com. Viitattu 25.10.2015. (englanniksi)
9. ↑  SECRET releases "Shy Boy" single + music video! allkpop.com. Viitattu 25.10.2015. (englanniksi)
10. ↑  SECRET says goodbye on Inkigayo allkpop.com. Viitattu 25.10.2015. (englanniksi)
11. ↑  SECRET unveils MV for "Starlight Moonlight" allkpop.com. Viitattu 25.10.2015. (englanniksi)
12. ↑  Details on Secret's Japanese debut single "Madonna" revealed! allkpop.com. Viitattu 25.10.2015. (englanniksi)
13. ↑  SECRET releases more "Moving in Secret" album concept photos allkpop.com. Viitattu 25.10.2015. (englanniksi)
14. ↑  SECRET to release "Shy Boy" in Japan + appear on Music Japan allkpop.com. Viitattu 25.10.2015. (englanniksi)
15. ↑  SECRET releases "So Much For Goodbye" PV! allkpop.com. Viitattu 25.10.2015. (englanniksi)
16. ↑  Secret to hold their first concert tour in Japan allkpop.com. Viitattu 25.10.2015. (englanniksi)
17. ↑  SECRET's "Twinkle Twinkle" PV released allkpop.com. Viitattu 25.10.2015. (englanniksi)
18. ↑  SECRET warms up for their Korean comeback next month allkpop.com. Viitattu 25.10.2015. (englanniksi)
19. ↑  Secret Scheduled for Mid-September Comeback *MTV Iggy News*. Viitattu 25.10.2015. (englanniksi)
20. ↑  SECRET releases "Talk That" MV allkpop.com. Viitattu 25.10.2015. (englanniksi)
21. ↑  Secret Give Good Sad Face in Their "Talk That" Music Video popdust.com.  Arkistoitu 24.3.2014. Viitattu 25.10.2015. (englanniksi)
22. ↑  TS Entertainment makes official announcement on SECRET's accident allkpop.com. Viitattu 25.10.2015. (englanniksi)
23. ↑  Zinger officially ends her hiatus after SECRET's car accident allkpop.com. Viitattu 25.10.2015. (englanniksi)
24. ↑  Secret to Hold Exclusive Concert in Singapore *Enews World*.  Arkistoitu 25.3.2014. Viitattu 25.10.2015. (englanniksi)
25. ↑  Secret Gets on a Boat and ‘Yoo Hoo’s in New Teaser *Enews World*.  Arkistoitu 4.3.2016. Viitattu 25.10.2015. (englanniksi)
26. ↑  SECRET confirm their December comeback with announcement of 5th single album 'I Do' allkpop.com. Viitattu 25.10.2015. (englanniksi)
27. ↑  Check out SECRET's PV for Japanese version of 'I Do I Do' allkpop.com. Viitattu 25.10.2015. (englanniksi)
28. ↑  SECRET to make their comeback in August allkpop.com. Viitattu 25.10.2015. (englanniksi)
29. 1 2 3 4 5  Secret Members Profile KProfiles.com. Viitattu 26.5.2022. (englanniksi)
30. ↑  Winners at the 18th Korean Culture Entertainment Awards allkpop.com. Viitattu 25.10.2015. (englanniksi)
31. ↑  Winners from the 20th High1 Seoul Music Awards allkpop.com. Viitattu 25.10.2015. (englanniksi)
32. ↑  Winners from the 2011 Asia Model Awards allkpop.com. Viitattu 25.10.2015. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Secret (yhtye)**.
* Viralliset kotisivut (koreaksi)
* Viralliset japaninkieliset kotisivut (japaniksi)
* Secret Melon-palvelussa (koreaksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Korea

 |
|  |
| Taiteenala | 
* MusicBrainz

 |

 |